אבות דרבי נתן

אָבוֹת דְּרַבִּי נָתָן (בראשי תיבות: אדר"נ או אבדר"נ) היא תוספת למסכת אבות, שזמן יצירתה משוער לתקופת התנאים, וזמן עריכתה משוער לתקופת הגאונים. חיבור הספר מיוחס לרבי נתן הבבלי. במסכת 41 פרקים (בנוסחה א' הנפוצה), או 48 פרקים (בנוסחה ב'). טעם קריאת שם המסכת אבות דרבי נתן איננה ברורה. רבי שמחה בן שמואל מוויטרי, תלמיד רש"י, כותב: ”וברייתא זו קורין אבות דרבי נתן ולא ידעתי על מה. ויש לומר שר' נתן סדרהּ, וכך מסורת בידם”. זהו חיבור מגוון, הכולל עניינים רבים: אמונות ודעות, דרך ארץ, מעשי חכמים ומדרשים. המסכת נחלקת לשניים: מאמרי החכמים עד ראשוני האמוראים (א-כט או לב) ומאמרים מאוחרים יותר. הרב חיים יוסף דוד אזולאי (החיד"א), כתב על אדר"נ פירוש בשם "כיסא רחמים", והרב רחמים נסים יצחק פלאג'י מאיזמיר כתב על אדר"נ פירוש המכיל שלושה חלקים בשם "אבות הראש". לראשונה נדפסה המסכת יחד עם הדפסת התלמוד בפרנקפורט בשנת ה'ת"ף, יחד עם מסכת עבודה זרה. במהדורות התלמוד פורסמה המסכת יחד עם המסכתות הקטנות, והיא מודפסת על פי רוב בסוף סדר נזיקין, אחרי מסכת אבות. לאבות דרבי נתן יש שני נוסחים שונים שמכונים במחקר "נוסח א'" ו"נוסח ב'". ישנם חילוקי דעות במחקר אם נוסח אחד קדם לאחר, ומה היחס מבחינה כרונולוגית של שני הנוסחים למסכת "פרקי אבות". אשר למקור לשני הנוסחים, שכטר היה בדעה ששניהם מוצאם מ"אבות דר' נתן" המקורי, גרסה שאבדה. לטענתו, נוסח ב', שאף איננו חף מטעויות והשמטות, מצב ההשתמרות שלו טוב בהרבה בהשוואה לנוסח א', אשר עבר הרבה יותר שינויים של עורכים, ושהכתוב בו ניזוק בגלל פעילותיהם של סופרים ושל מעתיקים. משום כן, הגיוני לשער שהוא התייחס לנוסח ב' כאל הנוסח הקדום יותר וכאל הגרסה העיקרית של היצירה הזאת, דעה שזכתה להתנגדות מצד חוקרים אחרים. פינקלשטין שבמקורו של דבר הגה והכין את המהדורה המעודכנת והמלומדת יותר של היצירה, מחזיק בדעה ששתי הגרסאות מייצגות התפתחות מקבילה של שתי אסכולות שונות. לפי הערכתו החומר הועבר בעל פה, ומוסֶר המשנה (המַשְׁנֶה) הרשה לעצמו חופש במסירת המדרשים. גולדין הפנה את תשומת הלב להבדל בין הנוסחים א' ו-ב', דהיינו שגרסה א' עוסקת בעיקרה בלימוד התורה, ואילו גרסה ב' ביסודה עומדים מעשי חסד, או "מעשים טובים". על פניו נראה כי נוסח ב' מייצג את הגרסה המקורית של "אבות דר' נתן" ואילו נוסח א' משקף התפתחות מאוחרת יותר. כאשר עוסקים בתאריך של המסכת הזאת, יוצא מכך כי נחוץ להתייחס לכל נוסח כאל יחידה ספרותית נפרדת. [1] נוסח א' = כלומר כתב יד שחלו בו ידיים [2] המַשְׁנֶה = במסורת בעל פה יש אנשים מיוחדים שיודעים בעל פה טקסטים שלמים. דבר זה נכון גם באשר למשנה שנקראת "תורה שבעל פה". נוסח א' של אבות דרבי נתן נדפס לראשונה כחלק מהתלמוד הבבלי מהדורת יושטיניאן, בשנת ה'ש"י (1550), ומאז נכללת ברוב המהדורות של התלמוד הבבלי. בשנת ה'תרמ"ז (1887) פרסם שניאור זלמן שכטר מהדורה מדעית של אבות דרבי נתן, בה פרסם את נוסח א' מתוקן על פי כתבי יד, ובמקביל לו פרסם לראשונה את נוסח ב', שלא היה ידוע עד אז. מנחם קיסטר הקדיש את עבודת הדוקטורט שלו לבדיקת דרכי העריכה והנוסח של אבות דרבי נתן, והגיע למסקנה כי אמנם אפשר שביסודה המסכת היא תנאית (על כך מרמזת העובדה שלמסכת אין הרחבות לקטעים במסכת אבות שהן תוספות שנוספו בתקופה האמוראית, וכן היעדרם המוחלט של שמות אמוראים), אך נוסחה עבר שינויי נוסח ועריכה מהותיים כה רבים במהלך השנים, עד שקשה ולעיתים בלתי אפשרי לשער מה הייתה צורתו המקורית של החומר. בדיקתו העלתה ששני הנוסחים רחוקים מאוד מן המקור, אם כי יש עדיפות קלה לנוסח ב', באופן כללי. בעקבות עבודתו הוציא קיסטר מהדורה מחודשת של "אבות דרבי נתן מהדורת ש"ז שכטר" בשנת 1997, בהוצאת בית המדרש לרבנים באמריקה. מהדורה זו כוללת את צילום עבודתו של שכטר, עם הרחבות וציוני מקורות. מנחם קיסטר, עיונים באבות דר' נתן: נוסח, עריכה ופרשנות, ירושלים: יד יצחק בן-צבי והאוניברסיטה העברית בירושלים, תשנ"ח. אליעזר אריה פינקלשטין, מבוא למסכתות אבות ואבות דרבי נתן, ניו יורק, בית המדרש לרבנים באמריקה, תשי"א/ 1950. מידע על אבות דרבי נתן בקטלוג הספרייה הלאומית ענת‏ רייזל‏, "אבות דרבי נתן", בלקסיקון מבוא למדרשים‏, עמ' 320; הוצאת תבונות - מכללת הרצוג, תשע"א. (מהדורה מוקדמת של הפרק באתר מחלקי המים) "אָבוֹת דְּרַבִּי נָתָן", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק א, עמודים 31–34, באתר היברובוקס אבות דרבי נתן, ב"אנציקלופדיה יהודית" באתר "דעת" משה מילצינר (אנ'), ‏"אבות דרבי נתן", במהדורת 1901–1906 של האנציקלופדיה היהודית (באנגלית) טקסט המסכת מדיה וקבצים בנושא אבות דרבי נתן, מהדורת שכטר (וינא, תרמ"ז), כולל שתי הנוסחאות והערות מדעיות בוויקישיתוף מהדורת טקסט של אבות דרבי נתן באתר דעת מהדורת צילום של אבות דרבי נתן באתר דעת, עם שני פירושים פירושים והגהות [יעקב] תם בן גדליהו ן' יחייא, ר' בנימין בן אברהם מוטאל (ע), ד, הגהת אבות דר' נתן, ויניציאה, ב'י'ש'ע', ספר תמת ישרים, במאגר הספרים הסרוקים של הספרייה הלאומית תומת ישרים על אבות דרבי נתן, טקסט דיגיטלי באתר ספריא אברהם אליעזר סופר, קונטרס לאברהם בן - אבות דרבי נתן, ‏ירושלים תשע"ג, באתר היברובוקס מנחם קיסטר, עיונים באבות דר' נתן: נוסח, עריכה ופרשנות, ירושלים: יד יצחק בן-צבי והאוניברסיטה העברית בירושלים, תשנ"ח ראו באנציקלופדיה אוצר ישראל בקישורים חיצוניים. Avot D'Rabbi Natan, www.sefaria.org מסכת אבות דרבי נתן, נוסח ב | מפעל המילון ההיסטורי, באתר maagarim.hebrew-academy.org.il SCHECHTER,, editio princeps, KAUFMANN, MGWJ [ 36, 1887, עמ' 374–374 doi: 10.1007/bf02211509 Finkelstein, Mabo, Proceedings of the American Academy for Jewish Research 27, 1958, עמ' 43 doi: 10.2307/3622496 Judah Goldin, The Two Versions of Abot de Rabbi Nathan, Hebrew Union College Annual, vol. 19, 1945, עמ' 97-120, ISBN 978-90-04-36072-3